title: Komission täytäntöönpanoasetus (EU) 2018/408, annettu 15 päivänä maaliskuuta 2018, niiden tilitietojen muodosta ja sisällöstä, jotka jäsenvaltioiden on toimitettava komissiolle maataloustukirahaston ja maaseuturahaston tilien tarkastamista ja hyväksymistä sekä valvonta- ja ennustetarkoituksia varten, annetun täytäntöönpanoasetuksen (EU) 2017/1758 muuttamisesta

text:
               16.3.2018

               FI

               Euroopan unionin virallinen lehti

               L 74/9

         KOMISSION TÄYTÄNTÖÖNPANOASETUS (EU) 2018/408,
   annettu 15 päivänä maaliskuuta 2018,
   niiden tilitietojen muodosta ja sisällöstä, jotka jäsenvaltioiden on toimitettava komissiolle maataloustukirahaston ja maaseuturahaston tilien tarkastamista ja hyväksymistä sekä valvonta- ja ennustetarkoituksia varten, annetun täytäntöönpanoasetuksen (EU) 2017/1758 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 104 artiklan,
   sekä katsoo seuraavaa:

               (1)

               Komission täytäntöönpanoasetuksen (EU) 2017/1758 (2) liitteessä IV esitetään Euroopan maaseudun kehittämisen maatalousrahastoa, jäljempänä ’maaseuturahasto’, koskevien budjettikohtien rakenne ohjelmakaudella 2014–2020.

               (2)

               Euroopan parlamentin ja neuvoston asetuksella (EU) 2017/2393 (3) on muutettu useita Euroopan parlamentin ja neuvoston asetuksen (EU) N:o 1305/2013 (4) säännöksiä, mukaan luettuina lisämäärärahoja ja maaseuturahaston rahoitusosuutta koskevaa uutta poikkeusluokkaa koskevat säännökset. Tämän vuoksi täytäntöönpanoasetuksessa (EU) 2017/1758 olisi otettava huomioon asetuksen (EU) N:o 1305/2013 asiaa koskeviin säännöksiin tehdyt muutokset.

               (3)

               Sen vuoksi täytäntöönpanoasetusta (EU) 2017/1758 olisi muutettava.

               (4)

               Tätä asetusta olisi sovellettava samasta päivästä kuin asetusta (EU) 2017/2393.

               (5)

               Tässä asetuksessa säädetyt toimenpiteet ovat maatalousrahastojen komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) 2017/1758 liitteessä IV olevassa 1.2 kohdassa ”Budjettikoodin rakenne” olevaa kolmatta taulukkoa, jossa määritellään maaseuturahaston enimmäisrahoitusosuuden ”RRR” vahvistamiseksi käytettävien artikloiden yhdistelmän toinen luku, seuraavasti:

               1)

               Korvataan koodia 6 koskeva kohta seuraavasti:

                           ”6

                           59 artiklan 4 kohdan f alakohta

                           Irlannin, Portugalin ja Kyproksen lisämäärärahat”

               2)

               Lisätään kohta seuraavasti:

                           ”8

                           59 artiklan 4 kohdan h alakohta

                           Asetuksen (EU) N:o 1303/2013 39 a artiklan 13 kohdassa tarkoitettu rahoitusosuus kyseisen asetuksen 38 artiklan 1 kohdan c alakohdassa tarkoitettujen rahoitusvälineiden osalta”

         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 549.

      (2)  Komission täytäntöönpanoasetus (EU) 2017/1758, annettu 27 päivänä syyskuuta 2017, niiden tilitietojen muodosta ja sisällöstä, jotka jäsenvaltioiden on toimitettava komissiolle maataloustukirahaston ja maaseuturahaston tilien tarkastamista ja hyväksymistä sekä valvonta- ja ennustetarkoituksia varten (EUVL L 250, 28.9.2017, s. 1).

      (3)  Euroopan parlamentin ja neuvoston asetus (EU) 2017/2393, annettu 13 päivänä joulukuuta 2017, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun asetuksen (EU) N:o 1305/2013, yhteisen maatalouspolitiikan rahoituksesta, hallinnoinnista ja seurannasta annetun asetuksen (EU) N:o 1306/2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun asetuksen (EU) N:o 1307/2013, maataloustuotteiden yhteisestä markkinajärjestelystä annetun asetuksen (EU) N:o 1308/2013 ja elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä annetun asetuksen (EU) N:o 652/2014 muuttamisesta (EUVL L 350, 29.12.2017, s. 15).

      (4)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).


title: Komission täytäntöönpanoasetus (EU) 2018/406, annettu 2 päivänä maaliskuuta 2018, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Amêndoa Coberta de Moncorvo” (SMM))

text:
               16.3.2018

               FI

               Euroopan unionin virallinen lehti

               L 74/5

         KOMISSION TÄYTÄNTÖÖNPANOASETUS (EU) 2018/406,
   annettu 2 päivänä maaliskuuta 2018,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Amêndoa Coberta de Moncorvo” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Portugalin hakemus nimityksen ”Amêndoa Coberta de Moncorvo” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Amêndoa Coberta de Moncorvo” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Amêndoa Coberta de Moncorvo” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 2.3 ”Leipomo-, konditoria-, makeis- ja keksituotteet” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä maaliskuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 391, 18.11.2017, s. 11.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) 2018/407, annettu 14 päivänä maaliskuuta 2018, tiettyjen tavaroiden luokittelusta yhdistettyyn nimikkeistöön

text:
               16.3.2018

               FI

               Euroopan unionin virallinen lehti

               L 74/6

         KOMISSION TÄYTÄNTÖÖNPANOASETUS (EU) 2018/407,
   annettu 14 päivänä maaliskuuta 2018,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:

               (1)

               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä maaliskuuta 2018.

            Komission puolesta,

            puheenjohtajan nimissä

         Stephen QUEST

            Pääjohtaja

            Verotuksen ja tulliliiton pääosasto

      (1)  EUVL L 269, 10.10.2013, s. 1.

      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

      LIITE

                  Tavaran kuvaus

                  Luokittelu (CN-koodi)

                  Perusteet

                  (1)

                  (2)

                  (3)

                  Tuote, jota kutsutaan ”ruskeaksi sintratun alumiinioksidin kuonaksi” ja joka saadaan sivutuotteena tuotettaessa tavallista sähkökorundia sähköuunissa.
                  Tuote sisältää seuraavia aineosia (painoprosentteina):

                  7202 29 90

                  Luokittelu määräytyy yhdistetyn nimikkeistön 1 ja 6 yleisen tulkintasäännön, 26 ryhmän 3 huomautuksen a alakohdan, 72 ryhmän 1 huomautuksen c alakohdan, 72 ryhmän 2 alanimikehuomautuksen sekä CN-koodien 7202 , 7202 29  ja 7202 29 90  nimiketekstien mukaisesti.
                  Luokittelu nimikkeeseen 2620  ei tule kyseeseen, koska tuote ei täytä 26 ryhmän 3 huomautuksen a alakohdan vaatimuksia.
                  Tuotteen kemiallinen koostumus täyttää ferroseokset määrittelevän 72 ryhmän 1 huomautuksen c alakohdan ja nimikkeen 7202  ferroseokset määrittelevän 72 ryhmän 2 alanimikehuomautuksen vaatimukset.
                  Tuotteen kaksi keskeistä ominaispiirrettä, jotka vastaavat ferroseosten kuvausta, ovat se, että tuotetta käytetään metallimalmien ominaispainoerotuksessa, ja se, että sitä valmistetaan sähköuuneissa (ks. myös harmonoidun järjestelmän selitykset, nimike 7202 , neljäs ja kuudes kohta).
                  Koska tuotteen kemiallinen koostumus mahdollistaa sen käytön metallimalmien ominaispainoerotuksessa valikoivalla vaahdotuksella, tuote on luokiteltava nimikkeen 7202  ferroseokseksi.
                  Tuote on sen vuoksi luokiteltava CN-koodiin 7202 29 90  muuksi ferropiiseokseksi.

                              —

                              rauta

                  75

                              —

                              pii

                  15

                              —

                              titaani

                  5

                              —

                              alumiini

                  3

                              —

                              muut metallit

                  2

                  Tuotetta käytetään metallimalmien rikastamiseen valikoivalla vaahdotuksella ominaispainoerotusmenetelmässä.


title: Neuvoston täytäntöönpanoasetus (EU) 2018/420, annettu 19 päivänä maaliskuuta 2018, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta

text:
               19.3.2018

               FI

               Euroopan unionin virallinen lehti

               LI 75/1

         NEUVOSTON TÄYTÄNTÖÖNPANOASETUS (EU) 2018/420,
   annettu 19 päivänä maaliskuuta 2018,
   Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 18 päivänä tammikuuta 2012 asetuksen (EU) N:o 36/2012.

               (2)

               Ottaen huomioon Syyrian tilanteen vakavuus, erityisesti kemiallisten aseiden käyttö, johon Syyrian hallinto on syyllistynyt, ja sen osallistuminen kemiallisten aseiden levittämiseen, asetuksen (EU) N:o 36/2012 liitteessä II olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä, olisi lisättävä neljä henkilöä.

               (3)

               Asetuksen (EU) N:o 36/2012 liite II olisi sen vuoksi muutettava vastaavasti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 36/2012 liite II tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä maaliskuuta 2018.

            Neuvoston puolesta

            Puheenjohtaja

         F. MOGHERINI

      (1)  EUVL L 16, 19.1.2012, s. 1.

      LIITE
      Lisätään seuraavat henkilöt asetuksen (EU) N:o 36/2012 liitteessä II olevassa A osassa (Henkilöt) olevaan luetteloon:

                     Nimi

                     Tunnistetiedot

                     Perusteet

                     Luetteloon merkitsemisen päivämäärä

                     ”260.

                     Yusuf Ajeeb
                     (alias; Yousef; Ajib)

                     Prikaatikenraali, tohtori, Scientific Studies and Research Centre -laitoksen (SSRC) turvallisuustoimiston päällikkö
                     Osoite: Scientific Studies and Research Centre (SSRC), Barzeh Street, P.O. Box 4470, Damascus

                     Prikaatikenraali, Syyrian asevoimien ylempi upseeri, palveluksessa toukokuun 2011 jälkeen. Vuodesta 2012 hän on ollut turvallisuuspäällikkönä Scientific Studies and Research Centre -laitoksessa (SSRC), joka osallistuu kemiallisten aseiden levittämiseen. Ottaen huomioon hänen johtava asemansa SSRC:n turvallisuuspäällikkönä, hän on lähellä nimettyä yhteisöä SSRC:tä.

                     19.3.2018

                     261.

                     Maher Sulaiman
                     (alias; Mahir; Suleiman)

                     Tohtori, Higher Institute for Applied Sciences and Technology -instituutin johtaja
                     Osoite: Higher Institute for Applied Sciences and Technology (HIAST), P.O. Box 31983, Damascus

                     Higher Institute for Applied Sciences and Technology -instituutin (HIAST) johtaja; instituutti tarjoaa koulutusta ja tukea Syyrian kemiallisten aseiden levittämisen alalla. Ottaen huomioon hänen johtava asemansa HIASTissa, joka on Scientific Studies and Research Centre -laitoksen (SSRC) alaisuuteen kuuluva laitos, hän on lähellä HIASTia ja SSRC:tä, jotka ovat kumpikin nimettyjä yhteisöjä.

                     19.3.2018

                     262.

                     Salam Tohme
                     (alias; Salim; Taame, Ta'mah, Toumah)

                     Tohtori, Scientific Studies and Research Centre -laitoksen (SSRC) varapääjohtaja
                     Osoite: Scientific Studies and Research Centre (SSRC), Barzeh Street, P.O. Box 4470, Damascus

                     Scientific Studies and Research Centre -laitoksen (SSRC) varapääjohtaja; laitos on vastuussa epätavanomaisten aseiden, kemialliset aseet mukaan luettuina, ja niiden kuljettamiseen käytettävien ohjusten kehittämisestä ja tuotannosta. Ottaen huomioon hänen johtava asemansa SSRC:ssä hän on lähellä nimettyä yhteisöä SSRC:tä.

                     19.3.2018

                     263.

                     Zuhair Fadhlun
                     (alias; Zoher; Fadloun, Fadhloun)

                     Scientific Studies and Research Centre -laitoksen (SSRC) Institute 3000:n (alias Institute 5000) johtaja
                     Osoite: Scientific Studies and Research Centre (SSRC), Barzeh Street, P.O. Box 4470, Damascus

                     Institute 3000 (alias Institute 5000) -nimellä tunnetun Scientific Studies and Research Centre -laitoksen (SSRC) sivutoimipisteen johtaja. Tässä tehtävässä hän on vastuussa kemiallisia aseita koskevista hankkeista, kemiallisten taisteluaineiden ja ammusten tuotanto mukaan lukien. Ottaen huomioon hänen johtava asemansa SSRC:ssä hän on lähellä nimettyä yhteisöä SSRC:tä.

                     19.3.2018”


title: Komission täytäntöönpanoasetus (EU) 2018/456, annettu 19 päivänä maaliskuuta 2018, uuselintarvikkeen aseman määrittämistä koskevan kuulemisprosessin menettelyvaiheista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (ETA:n kannalta merkityksellinen teksti. )

text:
                  20.3.2018

                  FI

                  Euroopan unionin virallinen lehti

                  L 77/6

            KOMISSION TÄYTÄNTÖÖNPANOASETUS (EU) 2018/456,
      annettu 19 päivänä maaliskuuta 2018,
      uuselintarvikkeen aseman määrittämistä koskevan kuulemisprosessin menettelyvaiheista uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 4 artiklan,
      sekä katsoo seuraavaa:

                  (1)

                  Asetuksessa (EU) 2015/2283 vahvistetaan uuselintarvikkeiden markkinoille saattamista ja käyttöä koskevat säännöt unionissa.

                  (2)

                  Asetuksen (EU) 2015/2283 4 artiklassa vahvistetaan uuselintarvikkeen aseman määrittämistä koskevan menettelyn perusperiaatteet. Kyseisen artiklan 1 kohdan mukaan elintarvikealan toimijoiden on varmennettava, kuuluuko elintarvike, jonka ne aikovat saattaa unionin markkinoille, kyseisen asetuksen soveltamisalaan.

                  (3)

                  Jotta voidaan määrittää uuselintarvikkeen asema tietyn elintarvikkeen osalta, olisi esitettävä kuulemispyyntö. Jäsenvaltioiden olisi todennettava tällaisten pyyntöjen asianmukaisuus. Sen vuoksi on tarpeen vahvistaa todentamisprosessia koskevat säännöt.

                  (4)

                  Sääntöjen tarkoituksena on varmistaa, että uuselintarvikkeen aseman määrittämistä koskeva kuulemispyyntö sisältää kaikki tiedot, jotka ovat tarpeen jäsenvaltioiden suorittamaa arviointia varten.

                  (5)

                  Sen varmistamiseksi, että elintarvikealan toimijoille ja kansalaisille ilmoitetaan uuselintarvikkeen asemasta, tätä koskevat tiedot olisi asetettava julkisesti saataville.

                  (6)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Soveltamisala ja aihe
      Tässä asetuksessa vahvistetaan säännöt asetuksen (EU) 2015/2283 4 artiklan panemiseksi täytäntöön siltä osin kuin on kyse kuulemisprosessin menettelyvaiheista sen määrittämiseksi, kuuluuko elintarvike kyseisen asetuksen soveltamisalaan.
      2 artikla
      Määritelmät
      Euroopan parlamentin ja neuvoston asetuksessa (EY) N:o 178/2002 (2) ja asetuksessa (EU) 2015/2283 säädettyjen määritelmien lisäksi sovelletaan seuraavia määritelmiä:

                  a)

                  ’kuulemispyynnöllä’ tarkoitetaan elintarvikealan toimijan tekemää pyyntöä vastaanottavalle jäsenvaltiolle uuselintarvikkeen aseman määrittämiseksi tietyn elintarvikkeen osalta;

                  b)

                  ’vastaanottavalla jäsenvaltiolla’ tarkoitetaan jäsenvaltiota, jossa elintarvikealan toimija aikoo saattaa tietyn elintarvikkeen markkinoille ensimmäistä kertaa.

            3 artikla
      Kuulemispyynnön esittäminen
      1.   Elintarvikealan toimijan on kuultava vastaanottavaa jäsenvaltiota asetuksen (EU) 2015/2283 4 artiklan 2 kohdan mukaisesti toimittamalla kyseiselle jäsenvaltiolle kuulemispyynnön.
      2.   Jos elintarvikealan toimija aikoo saattaa elintarvikkeen markkinoille samanaikaisesti useissa jäsenvaltioissa, elintarvikealan toimijan on toimitettava kuulemispyyntö ainoastaan yhdelle näistä jäsenvaltioista.
      4 artikla
      Kuulemispyynnön sisältö ja esittäminen
      1.   Kuulemispyyntö on toimitettava vastaanottavalle jäsenvaltiolle sähköisesti, ja sen on sisällettävä seuraavat:

                  a)

                  saatekirje;

                  b)

                  tekninen asiakirja-aineisto;

                  c)

                  liiteasiakirjat;

                  d)

                  selittävä huomautus, jossa selvennetään toimitettujen asiakirjojen tarkoitus ja merkitys.

            2.   Edellä 1 kohdan a alakohdassa tarkoitettu saatekirje on laadittava liitteessä I esitetyn mallin mukaisesti.
      3.   Edellä 1 kohdan b alakohdassa tarkoitetun teknisen asiakirja-aineiston on sisällettävä tiedot, joiden avulla vastaanottava jäsenvaltio voi päättää uuselintarvikkeen asemasta, ja se on laadittava liitteessä II esitetyn mallin mukaisesti.
      4.   Poiketen siitä, mitä 3 kohdassa säädetään, hakijan ei tarvitse esittää kaikkia liitteessä II tarkoitettuja tietoja edellyttäen, että hakija on toimittanut jokaisesta puuttuvasta tiedosta todennettavissa olevat perustelut.
      5 artikla
      Kuulemispyynnön asianmukaisuuden todentamismenettelyt
      1.   Vastaanottavan jäsenvaltion on viipymättä todennettava, täyttääkö kuulemispyyntö 4 artiklassa säädetyt vaatimukset.
      2.   Jos elintarvikealan toimija ei esitä kuulemispyynnössä riittäviä tietoja, vastaanottavan jäsenvaltion on pyydettävä elintarvikealan toimijaa toimittamaan lisätietoja tai tekemään kuulemispyyntöön asiaankuuluvat päivitykset vastaanottavan jäsenvaltion ilmoittamassa määräajassa.
      3.   Kuulemispyynnön ei katsota olevan asianmukainen, jos

                  a)

                  elintarvikealan toimija ei toimita pyydettyjä lisätietoja tai päivitettyä kuulemispyyntöä vastaanottavan jäsenvaltion ilmoittamassa määräajassa;

                  b)

                  toimitetut lisätiedot eivät ole riittävät sen toteamiseksi, että kuulemispyyntö on asianmukainen.

            4.   Vastaanottavan jäsenvaltion on päätettävä kuulemispyynnön asianmukaisuudesta ja ilmoitettava viipymättä päätöksestä elintarvikealan toimijalle, muille jäsenvaltioille ja komissiolle. Jos kuulemispyynnön ei katsota olevan asianmukainen, vastaanottavan jäsenvaltion on esitettävä tämän johtopäätöksen perustelut.
      6 artikla
      Asianmukaisen kuulemispyynnön arviointimenettelyt
      1.   Vastaanottavan jäsenvaltion on päätettävä uuselintarvikkeen asemasta neljän kuukauden kuluessa päivästä, jona se teki päätöksen kuulemispyynnön asianmukaisuudesta.
      2.   Jos vastaanottava jäsenvaltio toteaa, ettei sillä ole elintarvikkeen osalta riittävää näyttöä uuselintarvikkeen asemasta päättämiseksi, se voi pyytää elintarvikealan toimijaa toimittamaan lisätietoja. Pyyntöön liittyvistä määräajoista on päätettävä yhdessä elintarvikealan toimijan kanssa.
      Vastaanottava jäsenvaltio voi kuulla muita jäsenvaltioita ja komissiota.
      3.   Edellä 2 kohdassa tarkoitettu lisätietojen toimittamispyyntö ei saa johtaa 1 kohdassa tarkoitetun määräajan pidentämiseen, sanotun kuitenkaan rajoittamatta 4 kohdan soveltamista.
      4.   Asianmukaisesti perustelluissa tapauksissa vastaanottava jäsenvaltio voi pidentää 1 kohdassa tarkoitettua määräaikaa enintään neljällä kuukaudella. Vastaanottavan jäsenvaltion on ilmoitettava päätöksestään elintarvikealan toimijalle, muille jäsenvaltioille ja komissiolle ja esitettävä päätöksen perustelut.
      5.   Tehtyään elintarvikkeen osalta uuselintarvikkeen asemaa koskevan päätöksen vastaanottavan jäsenvaltion on viipymättä ilmoitettava päätöksestä elintarvikealan toimijalle, muille jäsenvaltioille ja komissiolle ja esitettävä perustelut tämän asetuksen 7 artiklan mukaisesti.
      7 artikla
      Uuselintarvikkeen asemaa ja julkaisemista koskevat tiedot
      1.   Tämän asetuksen 6 artiklan 5 kohdassa tarkoitetun ilmoituksen on sisällettävä seuraavat:

                  a)

                  asianomaisen uuselintarvikkeen nimi ja kuvaus;

                  b)

                  lausunto siitä, että kyseinen elintarvike on uuselintarvike, ei ole uuselintarvike tai ei ole uuselintarvike ainoastaan ravintolisissä;

                  c)

                  edellä b alakohdassa tarkoitetun lausunnon perustelut;

                  d)

                  jos elintarvike on uuselintarvike, siihen asetuksen (EU) 2015/2283 3 artiklan 2 kohdan mukaisesti sovellettava asianmukaisin elintarvikeluokka.

            2.   Komission on viipymättä saatettava uuselintarvikkeen asemaa koskevat tiedot julkisesti saataville komission verkkosivustolla.
      8 artikla
      Jäsenvaltioiden toimivaltaiset viranomaiset
      Jäsenvaltioiden on toimitettava komissiolle kansallisten toimivaltaisten viranomaisten ja tämän asetuksen soveltamista varten nimettyjen yhteyspisteiden yhteystiedot viimeistään 1 päivänä maaliskuuta 2018.
      Komissio julkaisee yhteystiedot komission verkkosivustolla viimeistään 1 päivänä toukokuuta 2018.
      9 artikla
      Luottamuksellisuus
      1.   Elintarvikealan toimijat voivat pyytää vastaanottavaa jäsenvaltiota käsittelemään tiettyjä kuulemispyynnön osana toimitettuja tietoja luottamuksellisina, jos tällaisten tietojen paljastaminen voi vahingoittaa niiden kilpailuasemaa.
      2.   Edellä olevaa 1 kohtaa sovellettaessa elintarvikealan toimijoiden on osoitettava vastaanottavalle jäsenvaltiolle, mitä osia toimitetuista tiedoista ne haluavat käsiteltävän luottamuksellisina, ja toimitettava kaikki tarvittavat tiedot luottamuksellisuutta koskevan pyyntönsä tueksi.
      3.   Vastaanottavan jäsenvaltion on ilmoitettava elintarvikealan toimijalle näkemyksensä siitä, mitkä osat tiedoista pysyvät luottamuksellisina.
      Luottamuksellisuutta ei kuitenkaan sovelleta seuraaviin tietoihin:

                  a)

                  hakijan nimi ja osoite;

                  b)

                  elintarvikkeen nimi ja kuvaus;

                  c)

                  hakijan toimittama tiivistelmä tutkimuksista;

                  d)

                  tarpeen mukaan analyysimenetelmä tai -menetelmät.

            4.   Jos muita jäsenvaltioita kuullaan 6 artiklan 2 kohdan toisen alakohdan nojalla, vastaanottavan jäsenvaltion on ilmoitettava komissiolle ja jäsenvaltioille kuulemispyynnön luottamuksellisuutta koskevista näkemyksistään.
      5.   Saatuaan 3 kohdan mukaisen ilmoituksen elintarvikealan toimija voi peruuttaa kuulemispyyntönsä kolmen viikon kuluessa, minä aikana toimitettujen tietojen luottamuksellisuus säilytetään.
      6.   Komissio ja jäsenvaltiot toteuttavat tarvittavat toimenpiteet varmistaakseen 3 kohdassa tarkoitettujen ja tämän asetuksen mukaisesti saamiensa tietojen asianmukaisen luottamuksellisuuden, lukuun ottamatta tietoja, jotka on julkaistava ihmisten terveyden suojelemiseksi.
      7.   Jos elintarvikealan toimija peruuttaa tai on peruuttanut kuulemispyyntönsä 5 kohdan mukaisesti, komissio tai jäsenvaltiot eivät saa paljastaa tietoja, joiden osalta elintarvikealan toimija on pyytänyt luottamuksellista käsittelyä 1 kohdan nojalla.
      8.   Edellä olevan 1–7 kohdan soveltaminen ei vaikuta sellaiseen tiedonvaihtoon komission ja jäsenvaltioiden välillä, joka on tarpeen tämän asetuksen nojalla toimitettujen kuulemispyyntöjen arvioimiseksi.
      10 artikla
      Voimaantulo ja soveltaminen
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 19 päivänä maaliskuuta 2018.

               Komission puolesta

               Puheenjohtaja

            Jean-Claude JUNCKER

         (1)  EUVL L 327, 11.12.2015, s. 1.

         (2)  Euroopan parlamentin ja neuvoston asetus (EY) N:o 178/2002, annettu 28 päivänä tammikuuta 2002, elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä (EYVL L 31, 1.2.2002, s. 1).

         LIITE I

            UUSELINTARVIKKEEN ASEMAN MÄÄRITTÄMISTÄ KOSKEVAN KUULEMISPYYNNÖN SAATEKIRJEEN MALLI

            Jäsenvaltion toimivaltainen viranomainen

         Päiväys: …
         Asia: Kuulemispyyntö uuselintarvikkeen aseman määrittämiseksi seuraavan elintarvikkeen osalta: …
         …
         Elintarvikealan toimija (toimijat) / kuuleva osapuoli:
         Yritys: …
         Osoite: …
         Puhelin: …
         Sähköposti: …
         Yhteyshenkilö: …
         esittää tämän kuulemispyynnön määrittääkseen uuselintarvikkeen aseman seuraavan elintarvikkeen osalta …
         Kunnioittavasti
         Allekirjoitus …
         Liitteet:

                     ☐

                     Tekninen asiakirja

                     ☐

                     Liiteasiakirjat

                     ☐

                     Selittävä huomautus

         LIITE II

            TEKNISEN ASIAKIRJAN MALLI

         Eri tietojen välinen yhteys selvennetään selittävässä huomautuksessa. Tämä koskee erityisesti näyttöä, joka esitetään sen osoittamiseksi, että elintarviketta on käytetty unionissa ihmisravinnoksi merkittävässä määrin ennen 15. toukokuuta 1997, jos johtopäätösten tekemiseksi on otettava huomioon eri lähteistä peräisin olevia asiakirjoja.
         Jos vain asiakirjojen osat ovat merkityksellisiä uuselintarvikkeen aseman määrittämiseksi, nämä osat on esitettävä käyttämällä korostusta.
         Kaikkien elintarvikkeiden osalta on täytettävä 1 jakson kohdat.
         Uutteiden osalta on 1 jakson lisäksi täytettävä 2 jakson kohdat.
         Sellaisten elintarvikkeiden osalta, jotka on tuotettu menetelmällä, jota ei ole käytetty unionissa elintarviketuotannossa ennen 15. toukokuuta 1997, on täytettävä 1 jakson kohdat 1–3 ja 7 sekä 3 jakson kohdat.

            1 jakso: Kaikki elintarvikkeet (sellaisten elintarvikkeiden osalta, jotka on tuotettu menetelmällä, jota ei ole käytetty unionissa elintarviketuotannossa ennen 15. toukokuuta 1997, ainoastaan kohdat 1–3 ja 7)

                                    1.

                                 Elintarvikkeen kuvaus

                                 1.1

                                 Elintarvikkeen nimi

                                 1.2

                                 Elintarvikkeen yksityiskohtainen kuvaus, myös tieto siitä, koostuuko elintarvike asetuksen (EU) 2015/2283 (1) 3 artiklan 2 kohdan a alakohdan viii ja ix alakohdassa tarkoitetuista valmistetuista nanomateriaaleista

                                 1.3

                                 Uuselintarvikkeen ehdotettu elintarvikeluokka asetuksen (EU) 2015/2283 3 artiklan 2 kohdan a alakohdan mukaisesti (tarvittaessa)

                                    2.

                                 Elintarvikkeen ominaisuuksia ja/tai lähdettä koskevat lisätiedot (tarvittaessa)

               A.   Organismit (mikro-organismit, sienet, levät, kasvit, eläimet)

                                 2.1

                                 Taksonominen nimi (täydellinen latinankielinen nimi, myös auktorin nimi)

                                 2.2

                                 Mahdolliset synonyymit, muut nimet

                                 2.3

                                 Eritelmä siitä, mihin organismin osaan käyttö unionissa ihmisravinnoksi ennen 15. toukokuuta 1997 viittaa (tarvittaessa)

                                 2.4

                                 Eritelmä puhtaudesta/pitoisuudesta

               B.   Kemialliset aineet

                                 2.5

                                 CAS-numero(t) (jos annettu)

                                 2.6

                                 Kemiallinen nimi (kemialliset nimet) IUPAC-nimikkeistön sääntöjen mukaisesti

                                 2.7

                                 Mahdolliset synonyymit, kauppanimi, yleisnimi

                                 2.8

                                 Molekyyli- ja rakennekaavat

                                 2.9

                                 Eritelmä puhtaudesta/pitoisuudesta

                                    3.

                                 Käyttöolosuhteet

                                 3.1

                                 Miten elintarviketta aiotaan käyttää?

                                 3.2

                                 Tuotetyyppi (tuotetyypit), jossa (joissa) elintarviketta on tarkoitus käyttää

                                 3.3

                                 Taso/pitoisuus (tai tason vaihtelualue) tuotteessa (tuotteissa), jossa (joissa) elintarviketta on tarkoitus käyttää

                                    4.

                                 Tuotantoprosessi

                                 4.1

                                 Tuotantoprosessin yksityiskohtainen kuvaus. On esitettävä prosessikaavio, joka sisältää kuvauksen tuotantoprosessista.

                                    5.

                                 Elintarvikkeen käyttö unionissa ihmisravinnoksi ennen 15. toukokuuta 1997

                                 5.1

                                 Miten laajalti elintarviketta käytettiin unionissa merkittävässä määrin ennen 15. toukokuuta 1997? On ilmoitettava yksityiskohtaiset tiedot.

                                 5.2

                                 Miten laajalti elintarviketta käytettiin yhdessä jäsenvaltiossa merkittävässä määrin ennen 15. toukokuuta 1997? On ilmoitettava yksityiskohtaiset tiedot.

                                 5.3

                                 Käytettiinkö elintarviketta unionissa ainoastaan alueellisesti / hyvin paikallisesti ennen 15. toukokuuta 1997? On ilmoitettava yksityiskohtaiset tiedot.

                                 5.4

                                 Oliko elintarvike unionissa ennen 15. toukokuuta 1997 saatavilla ainesosana, joka oli tarkoitettu erityiselle kohderyhmälle (esim. erityisiin lääkinnällisiin tarkoituksiin tarkoitettu elintarvike)? On ilmoitettava yksityiskohtaiset tiedot.

                                    6.

                                 Kuulemiset, jotka koskevat saatavuutta unionissa
                                 Jos elintarvikealan toimijat eivät ole varmoja siitä, ovatko heidän hallussaan olevat tiedot riittävät sen osoittamiseksi, että kyseistä elintarviketta on käytetty unionissa ihmisravinnoksi merkittävässä määrin ennen 15. toukokuuta 1997, ne voivat kuulla muita elintarvikealan toimijoita tai elintarvikealan toimijoiden järjestöjä kerätäkseen riittävät tiedot.

                                 6.1

                                 Onko muita elintarvikealan toimijoita tai elintarvikealan toimijoiden järjestöjä kuultu? On ilmoitettava yksityiskohtaiset tiedot.

                                 6.2

                                 Onko elintarviketta tällä hetkellä saatavilla unionin markkinoilla? On ilmoitettava yksityiskohtaiset tiedot.

                                    7.

                                 Lisätiedot

                                 7.1

                                 Onko olemassa tietoa siitä, että kyseistä tuotetta käytetään unionissa lääkkeenä direktiivin 2001/83/EY (2) mukaisesti?

                                 7.2

                                 Onko olemassa muita tietoja, joista voisi olla apua uuselintarvikkeen aseman määrittämisessä? On esitettävä kaikki tiedot, joilla on merkitystä, vaikkei niitä olisikaan nimenomaisesti pyydetty.

            2 jakso: Uutteet

                                    8.

                                 Uutteet

                                 8.1

                                 Uutteen lähdeainetta koskevat mahdolliset lisätiedot, jos niitä ei ole annettu 1 jaksossa. On ilmoitettava yksityiskohtaiset tiedot.

                                 8.2

                                 Uutteen erittely. On ilmoitettava yksityiskohtaiset tiedot.

                                 8.3

                                 Jos elintarvike on uutettu elintarvikelähteestä, onko joidenkin uutteen ainesosien saanti elintarvikkeesta suurempi kuin näiden ainesosien saanti elintarvikelähteestä? On ilmoitettava yksityiskohtaiset tiedot.

            3 jakso: Elintarvikkeet, jotka on tuotettu menetelmällä, jota ei ole käytetty unionissa elintarviketuotannossa ennen 15. toukokuuta 1997

                                    9.

                                 Tuotantoprosessi

                                 9.1

                                 Tuotantoprosessin yksityiskohtainen kuvaus. On esitettävä prosessikaavio, joka sisältää kuvauksen tuotantoprosessista.

                                 9.2

                                 Vaikuttaako elintarvikkeen rakenne tai koostumus sen ravintoarvoon, aineenvaihduntaan tai ei-toivottujen aineiden pitoisuuksiin elintarvikkeen valmistusprosessista johtuvista syistä? On ilmoitettava yksityiskohtaiset tiedot.

                                 9.3

                                 Onko elintarvike tuotettu lähteestä, joka ei tavallisesti sellaisenaan sisälly ruokavalioon? On ilmoitettava yksityiskohtaiset tiedot.

                     (1)

                     Euroopan parlamentin ja neuvoston asetus (EU) 2015/2283, annettu 25 päivänä marraskuuta 2015, uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta (EUVL L 327, 11.12.2015, s. 1).

                     (2)

                     Euroopan parlamentin ja neuvoston direktiivi 2001/83/EY, annettu 6 päivänä marraskuuta 2001, ihmisille tarkoitettuja lääkkeitä koskevista yhteisön säännöistä (EYVL L 311, 28.11.2001, s. 67).


title: Komission täytäntöönpanoasetus (EU) 2018/460, annettu 20 päivänä maaliskuuta 2018, luvan antamisesta Ecklonia cava -florotanniinien saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti. )

text:
               21.3.2018

               FI

               Euroopan unionin virallinen lehti

               L 78/2

         KOMISSION TÄYTÄNTÖÖNPANOASETUS (EU) 2018/460,
   annettu 20 päivänä maaliskuuta 2018,
   luvan antamisesta Ecklonia cava -florotanniinien saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
   sekä katsoo seuraavaa:

               (1)

               Asetuksessa (EU) 2015/2283 säädetään, että vain uuselintarvikkeita, jotka on hyväksytty ja sisällytetty unionin luetteloon, voidaan saattaa unionin markkinoille.

               (2)

               Asetuksen (EU) 2015/2283 8 artiklan nojalla hyväksyttiin komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista.

               (3)

               Asetuksen (EU) 2015/2283 12 artiklan mukaisesti komissio laatii ehdotuksen täytäntöönpanosäädökseksi, jolla hyväksytään uuselintarvikkeen unionin markkinoille saattaminen ja saatetaan unionin luettelo ajan tasalle.

               (4)

               Asetuksen (EU) 2015/2283 35 artiklan 1 kohdan nojalla kaikkia uuselintarvikkeiden unionin markkinoille saattamista koskevia hakemuksia, jotka on toimitettu jäsenvaltioille Euroopan parlamentin ja neuvoston asetuksen (EY) N:o 258/97 (3) 4 artiklan mukaisesti ja joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.

               (5)

               Botamedi Inc. -yritys toimitti 14 päivänä toukokuuta 2015 Irlannin toimivaltaiselle viranomaiselle hakemuksen syötävästä Ecklonia cava -merilevästä uutettujen florotanniinien, jäljempänä ’Ecklonia cava -florotanniinit’, saattamisesta unionin markkinoille asetuksen (EY) N:o 258/97 1 artiklan 2 kohdan c alakohdassa tarkoitettuna elintarvikkeiden uutena ainesosana. Hakemuksella pyydetään hyväksyntää Ecklonia cava -florotanniinien käytölle koko väestölle tarkoitetuissa ravintolisissä, lukuun ottamatta alle 12-vuotiaita lapsia.

               (6)

               Vaikka hakemus Ecklonia cava -florotanniinien saattamisesta unionin markkinoille uuselintarvikkeena toimitettiin asetuksen (EY) N:o 258/97 4 artiklan mukaisesti, hakemus täyttää myös asetuksessa (EU) 2015/2283 vahvistetut vaatimukset.

               (7)

               Irlannin toimivaltainen viranomainen antoi ensiarvioinnista laatimansa kertomuksen 29 päivänä maaliskuuta 2016. Kertomuksessaan se tuli siihen tulokseen, että Ecklonia cava -florotanniinien täydentävä arviointi on tarpeen asetuksen (EY) N:o 258/97 6 artiklan 3 kohdan mukaisesti.

               (8)

               Komissio toimitti ensiarviointikertomuksen muille jäsenvaltioille 10 päivänä toukokuuta 2016. Jäsenvaltiot hyväksyivät Irlannin ensiarviointikertomuksen asetuksen (EY) N:o 258/97 6 artiklan 4 kohdan ensimmäisessä alakohdassa vahvistetussa 60 päivän määräajassa.

               (9)

               Ottaen huomioon Irlannin laatiman ensiarviointikertomuksen, jonka muut jäsenvaltiot hyväksyivät, komissio kuuli 22 päivänä heinäkuuta 2016 Euroopan elintarviketurvallisuusviranomaista, jäljempänä ’EFSA’, ja pyysi sitä tekemään Ecklonia cava -florotanniineja elintarvikkeiden uutena ainesosana koskevan täydentävän arvioinnin asetuksen (EY) N:o 258/97 mukaisesti.

               (10)

               EFSA antoi 20 päivänä syyskuuta 2017Ecklonia cava -florotanniinien turvallisuutta uuselintarvikkeena koskevan tieteellisen lausunnon ”Scientific Opinion on the safety of Ecklonia cava phlorotannins as a novel food pursuant to Regulation (EC) No 258/97” (4). EFSA laati ja antoi tämän lausunnon asetuksen (EY) N:o 258/97 nojalla, mutta se täyttää asetuksen (EU) 2015/2283 11 artiklan vaatimukset.

               (11)

               EFSA:n lausunnossa korostettiin, että jodin saannilla Ecklonia cava -florotanniineja sisältävistä ravintolisistä voi olla merkitystä henkilöille, joilla on riski sairastua kilpirauhassairauteen, ja että jos henkilöt, joita kilpirauhassairauden riski ei koske, nauttivat Ecklonia cava -florotanniineja sisältäviä ravintolisiä muiden jodia sisältävien ravintolisien lisäksi, heidän jodin kokonaissaantinsa voi ylittää jodille vahvistetun enimmäismäärän (5). Sen vuoksi Ecklonia cava -florotanniineja sisältävät ravintolisät olisi merkittävä asianmukaisesti.

               (12)

               Kun otetaan lisäksi huomioon käyttötarkoitus ja se, että haettava hyväksyntä ei koske alle 12-vuotiaita lapsia, Ecklonia cava -florotanniineja sisältävät ravintolisät olisi merkittävä asianmukaisesti myös tältä osin.

               (13)

               Näin ollen EFSA:n lausunnossa annetaan riittävät perusteet vahvistaa, että Ecklonia cava -florotanniinien käyttö ehdotetuissa käyttötarkoituksissa ja ehdotettuina käyttömäärinä ravintolisien ainesosana on asetuksen (EU) 2015/2283 12 artiklan 1 kohdassa vahvistettujen vaatimusten mukaista.

               (14)

               Euroopan parlamentin ja neuvoston direktiivissä 2002/46/EY (6) vahvistetaan ravintolisiä koskevat vaatimukset. Ecklonia cava -florotanniinien käyttö olisi hyväksyttävä, sanotun kuitenkaan rajoittamatta kyseisen direktiivin säännösten soveltamista.

               (15)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Tämän asetuksen liitteessä määritellyt Ecklonia cava -florotanniinit on sisällytettävä asetuksen (EU) 2015/2283 8 artiklassa tarkoitettuun unionin hyväksyttyjen uuselintarvikkeiden luetteloon.
   2.   Edellä 1 kohdassa tarkoitetun merkinnän on sisällettävä tämän asetuksen liitteessä vahvistetut käyttöedellytykset ja merkintävaatimukset.
   3.   Tässä artiklassa säädetty hyväksyntä ei rajoita direktiivin 2002/46/EY säännösten soveltamista.
   2 artikla
   Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 327, 11.12.2015, s. 1.

      (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

      (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

      (4)  EFSA Journal 2017;15(10):5003.

      (5)  Elintarvikealan tiedekomitean lausunto jodin siedettävästä enimmäissaannista, 7.10.2002.

      (6)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).

      LIITE
      Muutetaan täytäntöönpanoasetuksen (EU) 2017/2470 liite seuraavasti:

                  1)

                  Lisätään taulukkoon 1 (Hyväksytyt uuselintarvikkeet) aakkosjärjestyksessä seuraava kohta:

                              Hyväksytty uuselintarvike

                              Uuselintarvikkeen käyttöedellytykset

                              Merkintöjä koskevat lisävaatimukset

                              Muut vaatimukset

                              ”
                                    Ecklonia cava -florotanniinit

                                 Määritelty elintarvikeluokka

                                 Enimmäismäärät

                              Uuselintarvikkeen nimitys sitä sisältävien elintarvikkeiden pakkausmerkinnöissä on ”Ecklonia cava -florotanniinit”.

                                 Ecklonia cava -florotanniineja sisältäviin ravintolisiin on merkittävä seuraava maininta:

                                          a)

                                          Alle kahdentoista/neljäntoista/kahdeksantoista (*) vuoden ikäisten lasten/nuorten ei pitäisi käyttää tätä ravintolisää.

                                          b)

                                          Henkilöiden, joilla on todettu kilpirauhassairaus tai jotka tietävät kuuluvansa tai joiden on todettu kuuluvan kilpirauhassairauden kehittymisen riskiryhmään, ei pitäisi käyttää tätä ravintolisää.

                                          c)

                                          Tätä ravintolisää ei pitäisi käyttää, jos käytetään myös muita jodia sisältäviä ravintolisiä.

                                          (*)

                                          riippuen ikäryhmästä, jolle ravintolisä on tarkoitettu”

                              Koko väestölle tarkoitetut ravintolisät sellaisina kuin ne on määritelty direktiivissä 2002/46/EY, lukuun ottamatta alle 12-vuotiaita lapsia

                              163 mg/päivä 12–14-vuotiaille nuorille;
                              230 mg/päivä yli 14-vuotiaille nuorille;
                              263 mg/päivä aikuisille.

                  2)

                  Lisätään taulukkoon 2 (Eritelmät) aakkosjärjestyksessä seuraava kohta:

                              Hyväksytty uuselintarvike

                              Eritelmä

                              ”
                                    Ecklonia cava -florotanniinit

                                 Kuvaus / Määritelmä:

                                 Ecklonia cava -florotanniinit saadaan syötävästä Ecklonia cava -merilevästä alkoholilla uuttamalla. Uute on tummanruskeaa jauhetta, joka sisältää runsaasti florotanniineja, polyfenolisia yhdisteitä, joita esiintyy sekundaarisina metaboliitteina tietyissä ruskeissa levälajeissa.

                                 Ominaisuudet / Koostumus

                              Florotanniinipitoisuus: 90 ± 5 %
                              Antioksidanttinen aktiivisuus: > 85 %
                              Kosteus: < 5 %
                              Tuhka: < 5 %

                                 Mikrobiologiset vaatimukset:

                              Elinkykyisten solujen kokonaismäärä: < 3 000  PMY/g
                              Home ja/tai hiiva: < 300 PMY/g
                              Koliformiset bakteerit: Negatiivinen testitulos

                                 Salmonella spp.: Negatiivinen testitulos

                                 Staphylococcus aureus: Negatiivinen testitulos

                                 Raskasmetallit ja halogeenit:

                              Lyijy: < 3,0 mg/kg
                              Elohopea: < 0,1 mg/kg
                              Kadmium: < 3,0 mg/kg
                              Arseeni: < 25,0 mg/kg
                              Epäorgaaninen arseeni: < 0,5 mg/kg
                              Jodi: 150,0–650,0 mg/kg
                              PMY: pesäkkeen muodostavat yksiköt”


title: Komission täytäntöönpanoasetus (EU) 2018/462, annettu 20 päivänä maaliskuuta 2018, luvan antamisesta L-ergotioneiinin käyttötarkoituksen laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti. )

text:
               21.3.2018

               FI

               Euroopan unionin virallinen lehti

               L 78/11

         KOMISSION TÄYTÄNTÖÖNPANOASETUS (EU) 2018/462,
   annettu 20 päivänä maaliskuuta 2018,
   luvan antamisesta L-ergotioneiinin käyttötarkoituksen laajentamiseksi uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 (1) kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 ja erityisesti sen 12 artiklan,
   sekä katsoo seuraavaa:

               (1)

               Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

               (2)

               Komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista, annettiin asetuksen (EU) 2015/2283 8 artiklan nojalla.

               (3)

               Asetuksen (EU) 2015/2283 12 artiklan nojalla komissio toimittaa ehdotuksen täytäntöönpanosäädökseksi, jolla hyväksytään uuselintarvikkeen unionin markkinoille saattaminen ja saatetaan unionin luettelo ajan tasalle.

               (4)

               Yritys Tetradehedron toimitti 25 päivänä heinäkuuta 2013 Ranskan toimivaltaiselle viranomaiselle hakemuksen synteettisen L-ergotioneiinin, jäljempänä ’L-ergotioneiini’, saattamisesta unionin markkinoille asetuksen (EY) N:o 258/97 (3) 1 artiklan 2 kohdan c alakohdassa tarkoitettuna elintarvikkeen uutena ainesosana. Hakemuksella haettiin hyväksyntää L-ergotioneiinille koko väestölle, lukuun ottamatta raskaana olevia ja imettäviä naisia, sekä yli 3-vuotiaille lapsille tarkoitetuissa ravintolisissä sekä sellaisissa alkoholittomissa juomissa, tuoremaitotuotteissa, maitopohjaisissa juomissa, viljapatukoissa ja suklaamakeisissa, jotka on tarkoitettu koko väestölle, lukuun ottamatta raskaana olevia ja imettäviä naisia sekä imeväisiä ja pikkulapsia.

               (5)

               EFSA antoi 26 päivänä lokakuuta 2016 tieteellisen lausunnon L-ergotioneiinin turvallisuudesta asetuksen (EY) N:o 258/97 mukaisena uuselintarvikkeena (4). Se totesi lausunnossaan, että L-ergotioneiini on turvallinen ehdotetuissa käyttötarkoituksissa ja ehdotettuina käyttömäärinä.

               (6)

               Komission täytäntöönpanopäätöksellä 2017/1281/EU (5) annettiin asetuksen (EY) N:o 258/97 mukaisesti lupa saattaa L-ergotioneiini markkinoille elintarvikkeiden uutena ainesosana koko väestölle tarkoitetuissa ravintolisissä, lukuun ottamatta raskaana olevia ja imettäviä naisia sekä imeväisiä ja pikkulapsia.

               (7)

               Tässä täytäntöönpanoasetuksessa käsitellään muita käyttötarkoituksia ja käyttömääriä, joille hakija oli pyytänyt hyväksyntää. Komissio käynnisti lisäarvioinnin ennen lopullisen päätöksen tekemistä koko soveltamisalasta varmistaakseen, että L-ergotioneiini on turvallinen myös silloin, kun imeväiset, pikkulapset sekä raskaana olevat ja imettävät naiset nauttivat sitä muissa muodoissa kuin ravintolisissä.

               (8)

               Hakijalle annettiin 26 päivänä huhtikuuta 2017 tiedoksi EFSAlle osoitettu komission lisäpyyntö, jonka hakija hyväksyi.

               (9)

               Komissio kuuli EFSAa 19 päivänä toukokuuta 2017 ja pyysi sitä tekemään täydentävän turvallisuusarvioinnin L-ergotioneiinin käytöstä raskaana oleville ja imettäville naisille sekä imeväisille ja pikkulapsille tarkoitetuissa alkoholittomissa juomissa, tuoremaitotuotteissa, maitopohjaisissa juomissa, viljapatukoissa ja suklaamakeisissa.

               (10)

               Asetuksen (EU) 2015/2283 35 artiklan 1 kohdan nojalla kaikkia jäsenvaltioille uuselintarvikkeista ja elintarvikkeen uusista ainesosista annetun asetuksen (EY) N:o 258/97 4 artiklan mukaisesti toimitettuja uuselintarvikkeiden unionin markkinoille saattamista koskevia hakemuksia, joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.

               (11)

               EFSA antoi 25 päivänä lokakuuta 2017 tieteellisen lausunnon L-ergotioneiinin turvallisuudesta (6). Vaikka EFSA laati ja antoi tämän lausunnon asetuksen (EY) N:o 258/97 mukaisesti, se täyttää asetuksen (EU) 2015/2283 11 artiklan vaatimukset.

               (12)

               Lausunto antaa riittävästi perusteita vahvistaa, että koko väestölle tarkoitettujen alkoholittomien juomien, tuoremaitotuotteiden, maitopohjaisten juomien ja suklaamakeisten ainesosana käytettävä L-ergotioneiini on asetuksen (EU) 2015/2283 12 artiklan 1 kohdan mukainen.

               (13)

               Maataloustuotteiden yhteisestä markkinajärjestelystä annetussa Euroopan parlamentin ja neuvoston asetuksessa (EU) N:o 1308/2013 (7) säädetään maitoa ja maitotuotteita koskevista vaatimuksista, joita sovelletaan L-ergotioneiiniin silloin, kun sitä käytetään maitotuotteiden ainesosana. Mainitun asetuksen liitteessä VII olevan III osan 2 kohdan nojalla L-ergotioneiinia ei voida käyttää maitotuotteiden maidon minkään ainesosan osittaiseen tai täydelliseen korvaamiseen. L-ergotioneiinin käyttöä uuselintarvikkeena maitotuotteissa on näin ollen rajoitettava vastaavasti.

               (14)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Muutetaan asetuksen (EU) 2015/2283 8 artiklassa säädetyssä hyväksyttyjen uuselintarvikkeiden luettelossa oleva L-ergotioneiinia koskeva kohta tämän asetuksen liitteen mukaisesti.
   2.   Edellä 1 kohdassa tarkoitettuun unionin luettelossa olevaan kohtaan on lisättävä tämän asetuksen liitteessä säädetyt käyttöedellytykset ja merkintävaatimukset.
   2 artikla
   Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 327, 11.12.2015, s. 1.

      (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

      (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

      (4)  EFSA Journal 2016; 14(11):4629

      (5)  Komission täytäntöönpanopäätös (EU) 2017/1281, annettu 13 päivänä heinäkuuta 2017, luvan antamisesta L-ergotioneiinin saattamiseksi markkinoille elintarvikkeen uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVLL 184, 15.7.2017, s. 65).

      (6)  EFSA Journal 2017; 15(11):5060.

      (7)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, p. 671).

      LIITE
      Muutetaan täytäntöönpanoasetuksen (EU) 2017/2470 liite seuraavasti:
      Korvataan taulukossa 1 (Hyväksytyt uuselintarvikkeet) oleva ”L-ergotioneiinia” koskeva kohta seuraavasti:

                     Hyväksytty uuselintarvike

                     Uuselintarvikkeen käyttöedellytykset

                     Merkintöjä koskevat lisävaatimukset

                     Muut vaatimukset

                     ”L-ergotioneiini

                        Määritelty elintarvikeluokka

                        Enimmäismäärät

                     Uuselintarvikkeen nimitys sitä sisältävien elintarvikkeiden merkinnöissä on ”L-ergotioneiini””.

                     Alkoholittomat juomat

                     0,025 g/kg

                     Maitopohjaiset juomat

                     0,025 g/kg

                     Tuoremaitotuotteet (*)

                     0,040 g/kg

                     Viljapatukat

                     0,2 g/kg

                     Suklaamakeiset

                     0,25 g/kg

                     Ravintolisät sellaisina kuin ne on määritelty direktiivissä 2002/46/EY

                     30 mg/päivä väestölle yleisesti (lukuun ottamatta raskaana olevia ja imettäviä naisia)
                     20 mg/päivä 3 vuotta täyttäneelle lapselle

                                 (*)

                                 Kun L-ergotioneniinia käytetään maitotuotteissa, sitä ei saa käyttää maidon minkään ainesosan osittaiseen tai täydelliseen korvaamiseen


title: Neuvoston täytäntöönpanoasetus (EU) 2018/465, annettu 21 päivänä maaliskuuta 2018, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta

text:
               21.3.2018

               FI

               Euroopan unionin virallinen lehti

               LI 78/1

         NEUVOSTON TÄYTÄNTÖÖNPANOASETUS (EU) 2018/465,
   annettu 21 päivänä maaliskuuta 2018,
   Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä 21 päivänä maaliskuuta 2011 annetun neuvoston asetuksen (EU) N:o 270/2011 (1) ja erityisesti sen 12 artiklan 4 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 21 päivänä maaliskuuta 2011 asetuksen (EU) N:o 270/2011.

               (2)

               Neljää asetuksen (EU) N:o 270/2011 liitteessä I lueteltua henkilöä koskevia perusteluja olisi muutettava.

               (3)

               Kuusi henkilöä pitäisi poistaa asetuksen (EU) N:o 270/2011 liitteessä I olevasta luettelosta luonnollisista henkilöistä, oikeushenkilöistä, yhteisöistä ja elimistä.

               (4)

               Asetuksen (EU) N:o 270/2011 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) No 270/2011 liite I tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2018.

            Neuvoston puolesta

            Puheenjohtaja

         E. ZAHARIEVA

      (1)  EUVL L 76, 22.3.2011, s. 4.

      LIITE

                  1.

                  Korvataan asetuksen (EU) N:o 270/2011 liitteessä I olevat jäljempänä mainittuja henkilöitä koskevat merkinnät seuraavasti:

                              Nimi (ja mahdolliset peitenimet)

                              Tunnistamistiedot

                              Perusteet

                              2.

                              ”Suzanne Saleh Thabet

                              Egyptin arabitasavallan entisen presidentin Mohamed Hosni Elsayed Mubarakin puoliso
                              Syntymäaika: 28.2.1941
                              Nainen

                              Lähellä Mohamed Hosni Elsayed Mubarakia, joka on oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden Kansakuntien yleissopimuksen perusteella.

                              4.

                              Heidy Mahmoud Magdy Hussein Rasekh

                              Egyptin arabitasavallan entisen presidentin pojan Alaa Mohamed Hosni Elsayed Mubarakin puoliso
                              Syntymäaika: 5.10.1971
                              Nainen

                              Oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden Kansakuntien yleissopimuksen perusteella, ja Alaa Mohamed Hosni Elsayed Mubarakia lähellä oleva henkilö.

                              6.

                              Khadiga Mahmoud El Gammal

                              Egyptin arabitasavallan entisen presidentin pojan Gamal Mohamed Hosni Elsayed Mubarakin puoliso
                              Syntymäaika: 13.10.1982
                              Nainen

                              Oikeudenkäynnin tai varojen takaisinperimisprosessin kohteena asiassa, jonka Egyptin viranomaiset ovat panneet vireille tuomioistuimen annettua lopullisen päätöksen valtion varojen väärinkäytöstä korruption vastaisen Yhdistyneiden Kansakuntien yleissopimuksen perusteella, ja Gamal Mohamed Hosni Elsayed Mubarakia lähellä oleva henkilö.

                              19.

                              Elham Sayed Salem Sharshar

                              Habib Ibrahim Eladlin puoliso
                              Syntymäaika: 23.1.1963
                              Nainen

                              Oikeudenkäynnin kohteena valtion varojen väärinkäytöstä korruption vastaisen Yhdistyneiden Kansakuntien yleissopimuksen perusteella, ja Habib Ibrahim Eladlia lähellä oleva henkilö.”

                  2.

                  Poistetaan asetuksen (EU) N:o 270/2011 liitteessä I olevat seuraavia henkilöitä koskevat merkinnät:

                              7.

                              Ahmed Abdelaziz Ezz,

                              8.

                              Abla Mohamed Fawzi Ali Ahmed Salama,

                              9.

                              Khadiga Ahmed Ahmed Kamel Yassin,

                              10.

                              Shahinaz Abdel Aziz Abdel Wahab Al Naggar,

                              11.

                              Ahmed Alaeldin Amin Abdemaksoud Elmaghraby,

                              12.

                              Naglaa Abdallah El Gazaerly.


title: Komission täytäntöönpanoasetus (EU) 2018/469, annettu 21 päivänä maaliskuuta 2018, luvan antamisesta kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatavan uutteen saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti. )

text:
               22.3.2018

               FI

               Euroopan unionin virallinen lehti

               L 79/11

         KOMISSION TÄYTÄNTÖÖNPANOASETUS (EU) 2018/469,
   annettu 21 päivänä maaliskuuta 2018,
   luvan antamisesta kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatavan uutteen saattamiseksi markkinoille uuselintarvikkeena Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
   sekä katsoo seuraavaa:

               (1)

               Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

               (2)

               Komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista, annettiin asetuksen (EU) 2015/2283 8 artiklan nojalla.

               (3)

               Asetuksen (EU) 2015/2283 12 artiklan nojalla komissio toimittaa ehdotuksen täytäntöönpanosäädökseksi, jolla hyväksytään uuselintarvikkeen unionin markkinoille saattaminen ja saatetaan unionin luettelo ajan tasalle.

               (4)

               Asetuksen (EU) 2015/2283 35 artiklan 1 kohdan nojalla kaikkia jäsenvaltioille Euroopan parlamentin ja neuvoston asetuksen (EY) N:o 258/97 (3) 4 artiklan mukaisesti toimitettuja uuselintarvikkeiden unionin markkinoille saattamista koskevia hakemuksia, joista ei ole tehty lopullista päätöstä ennen 1 päivää tammikuuta 2018, on käsiteltävä asetuksen (EU) 2015/2283 mukaisina hakemuksina.

               (5)

               Yritys Naturalendo Tech Co., Ltd toimitti 13 päivänä maaliskuuta 2014 Irlannin toimivaltaiselle viranomaiselle hakemuksen kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatavan uutteen saattamisesta unionin markkinoille asetuksen (EY) N:o 258/97 1 artiklan 2 kohdan e alakohdassa tarkoitettuna elintarvikkeen uutena ainesosana. Hakemuksella haettiin hyväksyntää uuselintarvikkeen käytölle sellaisissa ravintolisissä, jotka on tarkoitettu vaihdevuodet ohittaneiden naisten käyttöön.

               (6)

               Vaikka hakemus kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatavan uutteen saattamisesta unionin markkinoille uuselintarvikkeena toimitettiin jäsenvaltiolle asetuksen (EY) N: o 258/97 4 artiklan mukaisesti, hakemus täyttää myös asetuksessa (EU) 2015/2283 vahvistetut vaatimukset.

               (7)

               Irlannin toimivaltainen viranomainen antoi kertomuksensa ensiarvioinnista 29 päivänä heinäkuuta 2014. Kertomuksessa tultiin siihen tulokseen, että kyseisten kolmen kasvin juurista uutettu seos täyttää asetuksen (EY) N:o 258/97 3 artiklan 1 kohdassa elintarvikkeiden uusille ainesosille asetetut arviointiperusteet.

               (8)

               Komissio toimitti kertomuksen ensiarvioinnista muille jäsenvaltioille 15 päivänä syyskuuta 2014. Muut jäsenvaltiot esittivät perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa säädetyssä 60 päivän määräajassa.

               (9)

               Ottaen huomioon muiden jäsenvaltioiden esittämät muistutukset komissio kuuli 20 päivänä huhtikuuta 2015 Euroopan elintarviketurvallisuusviranomaista ja pyysi sitä tekemään kyseisen kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatavaa uutetta elintarvikkeiden uutena ainesosana koskevan täydentävän arvioinnin asetuksen (EY) N:o 258/97 mukaisesti.

               (10)

               EFSA antoi 21 päivänä syyskuuta 2016 kyseisistä kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista uutetun seoksen turvallisuutta uuselintarvikkeena koskevan lausunnon (4). Vaikka EFSA laati ja antoi kyseisen lausunnon asetuksen (EY) N:o 258/97 nojalla, se täyttää asetuksen (EU) 2015/2283 11 artiklan vaatimukset.

               (11)

               Lausunnossaan EFSA ei vahvistanut aikuisille tarkoitetuissa ravintolisissä käytettäväksi tarkoitetun kolmen kasvin juurista uutetun seoksen enimmäissaantitasoksi 514 mg/päivä, kuten hakija ehdottaa, koska päiväsaanti ylittäisi turvallisena pidetyn tason (2,5 milligrammaa painokiloa kohti). EFSA totesi kuitenkin, että kyseisten kolmen kasvin juurista uutettu seos on aikuisille turvallinen, kun sitä on lisätty ravintolisiin niin, että päivittäinen enimmäisannos on 175 mg, mikä vastaa sellaisen aikuisen henkilön turvallista saantitasoa, jonka painoksi oletetaan 70 kg.

               (12)

               Hakija otti EFSAn lausunnon huomioon ja toimitti lisätietoja lievittääkseen turvallisuuteen liittyviä huolia. Komissio kuuli 12 päivänä tammikuuta 2017 EFSAa tarkastellakseen uudelleen kyseisten kolmen kasvin juurista uutetun seoksen turvallisuutta koskevaan tieteelliseen lausuntoon liittyviä lisätietoja. EFSA totesi 4 päivänä huhtikuuta 2017 turvallisuudesta antamassaan tarkistetussa lausunnossa (5), että alun perin 21 päivänä syyskuuta 2016 annettua tieteellistä lausuntoa ei tarvitse tarkistaa, ja EFSA vahvisti näin ollen uudelleen, että kyseinen kolmen kasvin juurista uutettu seos on turvallinen aikuisille, kun sitä lisätään ravintolisiin niin, että päivittäinen enimmäisannos on 175 mg.

               (13)

               Alkuperäisessä lausunnossaan EFSA katsoo, että Angelica gigas Nakain aiheuttaman allergisen reaktion riski ei eroa sellerin aiheuttamasta riskistä, sillä molemmat kasvit kuuluvat samaan heimoon (Apiaceae). Koska selleri on Euroopan parlamentin ja neuvoston asetuksen (EU) N:o 1169/2011 (6) mukaan merkittävä allergeeniksi, on tarpeen, että kyseinen elintarvikkeen uusi ainesosa merkitään asianmukaisesti.

               (14)

               Molemmissa lausunnoissa annetaan riittävät perusteet vahvistaa, että kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatavan uutteen käyttö ainesosana ehdotetuissa käyttötarkoituksissa ja ehdotettuina käyttömäärinä ravintolisissä on asetuksen (EU) 2015/2283 12 artiklan 1 kohdan mukaista.

               (15)

               Kun otetaan lisäksi huomioon käyttötarkoitus ja se, että haettava hyväksyntä koskee ainoastaan aikuisia, kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatava uute olisi merkittävä asianmukaisesti.

               (16)

               Euroopan parlamentin ja neuvoston direktiivissä 2002/46/EY (7) vahvistetaan ravintolisiä koskevat vaatimukset. Kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatavan uutteen käyttö olisi hyväksyttävä, sanotun kuitenkaan rajoittamatta kyseisen direktiivin säännösten soveltamista.

               (17)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Tämän asetuksen liitteessä määritelty kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatava uute on sisällytettävä asetuksen (EU) 2015/2283 8 artiklassa tarkoitettuun unionin hyväksyttyjen uuselintarvikkeiden luetteloon.
   2.   Edellä 1 kohdassa tarkoitetun merkinnän on sisällettävä tämän asetuksen liitteessä vahvistetut käyttöedellytykset ja merkintävaatimukset.
   3.   Tässä artiklassa säädetty hyväksyntä ei rajoita direktiivin 2002/46/EY säännösten soveltamista.
   2 artikla
   Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 327, 11.12.2015, s. 1.

      (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

      (3)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

      (4)  EFSA Journal 2016;14(10): 4589.

      (5)  EFSA Journal 2017;15(5): 4778.

      (6)  Euroopan parlamentin ja neuvoston asetus (EU) N:o 1169/2011, annettu 25 päivänä lokakuuta 2011, elintarviketietojen antamisesta kuluttajille, Euroopan parlamentin ja neuvoston asetusten (EY) N:o 1924/2006 ja (EY) N:o 1925/2006 muuttamisesta sekä komission direktiivin 87/250/ETY, neuvoston direktiivin 90/496/ETY, komission direktiivin 1999/10/EY, Euroopan parlamentin ja neuvoston direktiivin 2000/13/EY, komission direktiivien 2002/67/EY ja 2008/5/EY sekä komission asetuksen (EY) N:o 608/2004 kumoamisesta (EUVL L 304, 22.11.2011, s. 18).

      (7)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).

      LIITE
      Muutetaan täytäntöönpanoasetuksen (EU) 2017/2470 liite seuraavasti:

                  1)

                  Lisätään taulukkoon 1 (Hyväksytyt uuselintarvikkeet) aakkosjärjestyksessä seuraava kohta:

                              Hyväksytty uuselintarvike

                              Uuselintarvikkeen käyttöedellytykset

                              Merkintöjä koskevat lisävaatimukset

                              Muut vaatimukset

                              ”Kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatava uute

                                 Määritelty elintarvikeluokka

                                 Enimmäismäärät

                              Uuselintarvikkeen nimitys sitä sisältävien elintarvikkeiden merkinnöissä on ”kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatava uute”.
                              Kyseisten kolmen kasvin juurista uutettua seosta sisältävien ravintolisien merkinnöissä on ainesosaluettelon lähellä oltava maininta siitä, että sellaisten henkilöiden, joilla tiedetään olevan selleriallergia, ei pitäisi käyttää sitä.”

                              Aikuisväestölle tarkoitetut ravintolisät sellaisina kuin ne on määritelty direktiivissä 2002/46/EY

                              175 mg/päivä

                  2)

                  Lisätään taulukkoon 2 (Hyväksytyt uuselintarvikkeet) aakkosjärjestyksessä seuraava kohta:

                              Hyväksytty uuselintarvike

                              Erittely

                              ”Kolmen kasvin (Cynanchum wilfordii Hemsley, Phlomis umbrosa Turcz. ja Angelica gigas Nakai) juurista saatava uute

                                 Kuvaus/Määritelmä:

                              Kolmen kasvin juurista valmistettu seos on kellertävän ruskea jauhe, joka saadaan uuttamalla kuumalla vedellä, konsentroimalla uute haihduttamalla ja kuivaamalla se sumutuskuivauksella

                                 Kolmen kasvin juuresta uutetun seoksen koostumus

                                 Cynanchum wilfordii -juuri: 32,5 % (w/w)

                                 Phlomis umbrosa -juuri: 32,5 % (w/w)

                                 Angelica gigas -juuri: 35,0 % (w/w)

                                 Eritelmä:

                              Kuivaushäviö: NMT 100 mg/g

                                 Pitoisuus:

                              Kanelihappo: 0,012–0,039 mg/g
                              Shanzhisidemetyyliesteri: 0,20–1,55 mg/g
                              Nodakeniini: 3,35–10,61 mg/g
                              Metoksaleeni: < 3 mg/g
                              Fenolit: 13,0–40,0 mg/g
                              Kumariinit: 13,0–40,0 mg/g
                              Iridoidit 13,0–39,0 mg/g
                              Saponiinit: 5,0–15,5 mg/g

                                 Ravintoainekoostumus:

                              Hiilihydraatit: 600–880 mg/g
                              Proteiinit: 70–170 mg/g
                              Rasvat: < 4 mg/g

                                 Mikrobiologiset muuttujat:

                              Elinkykyisten pesäkkeiden kokonaismäärä: < 5 000  PMY/g
                              Hiivan ja homeen kokonaismäärä: < 100 PMY/g
                              Koliformiset bakeerit: < 10 PMY/g

                                 Salmonella: Negatiivinen/25 g

                                 Escherichia coli: Negatiivinen/25 g

                                 Staphylococcus aureus: Negatiivinen/25 g

                                 Raskasmetallit:

                              Lyijy: < 0,65 mg/kg
                              Arseeni: < 3,0 mg/kg
                              Elohopea: < 0,1 mg/kg
                              Kadmium: < 1,0 mg/kg
                              PMY: pesäkkeen muodostavat yksiköt”


title: Komission täytäntöönpanoasetus (EU) 2018/481, annettu 21 päivänä maaliskuuta 2018, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
               23.3.2018

               FI

               Euroopan unionin virallinen lehti

               L 81/6

         KOMISSION TÄYTÄNTÖÖNPANOASETUS (EU) 2018/481,
   annettu 21 päivänä maaliskuuta 2018,
   asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt sekä edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen määrittämisen perustana olevien tietojen säännöllinen seuranta osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Sen vuoksi asetusta (EY) N:o 1484/95 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2018.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 347, 20.12.2013, s. 671.

      (2)  EUVL L 150, 20.5.2014, s. 1.

      (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

      LIITE
      ”
            LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kananruhot (ns. 70-prosenttista kanaa), jäädytetyt

                        103,6

                        0

                        AR

                        0207 12 90

                        Kananruhot (ns. 65-prosenttista kanaa), jäädytetyt

                        127,4

                        0

                        AR

                        154,1

                        0

                        BR

                        0207 14 10

                        Luuttomat palat, kukkoa tai kanaa, jäädytetyt

                        244,2

                        17

                        AR

                        225,0

                        23

                        BR

                        320,2

                        0

                        CL

                        233,5

                        20

                        TH

                        0207 27 10

                        Luuttomat palat, kalkkunaa, jäädytetyt

                        327,6

                        0

                        BR

                        303,4

                        0

                        CL

                        0408 91 80

                        Kuorettomat linnunmunat, kuivatut

                        368,4

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        240,9

                        14

                        BR

                  ”

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EU) N:o 1106/2012 (EUVL L 328, 28.11.2012, s. 7) vahvistettu maanimikkeistö.


title: Komission täytäntöönpanoasetus (EU) 2018/482, annettu 22 päivänä maaliskuuta 2018, rasvattoman maitojauheen enimmäisostohinnan vahvistamisesta täytäntöönpanoasetuksella (EU) 2018/154 aloitetun tarjouskilpailumenettelyn mukaisessa ensimmäisessä yksittäisessä tarjouskilpailussa

text:
               23.3.2018

               FI

               Euroopan unionin virallinen lehti

               L 81/8

         KOMISSION TÄYTÄNTÖÖNPANOASETUS (EU) 2018/482,
   annettu 22 päivänä maaliskuuta 2018,
   rasvattoman maitojauheen enimmäisostohinnan vahvistamisesta täytäntöönpanoasetuksella (EU) 2018/154 aloitetun tarjouskilpailumenettelyn mukaisessa ensimmäisessä yksittäisessä tarjouskilpailussa
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteiseen markkinajärjestelyyn liittyvien tiettyjen tukien ja vientitukien vahvistamista koskevien toimenpiteiden määrittämisestä 16 päivänä joulukuuta 2013 annetun neuvoston asetuksen (EU) N:o 1370/2013 (1) ja erityisesti sen 3 artiklan,
   sekä katsoo seuraavaa:

               (1)

               Komission täytäntöönpanoasetuksella (EU) 2018/154 (2) aloitettiin tarjouskilpailumenettelyllä toteutettavat rasvattoman maitojauheen ostot 1 päivästä maaliskuuta30 päivään syyskuuta 2018 kestävän julkisen interventiojakson aikana komission täytäntöönpanoasetuksessa (EU) 2016/1240 (3) säädetyin edellytyksin.

               (2)

               Kussakin yksittäisessä tarjouskilpailussa saatujen tarjousten perusteella komissio vahvistaa täytäntöönpanoasetuksen (EU) 2016/1240 14 artiklan 1 kohdan mukaisesti enimmäisostohinnan tai päättää olla vahvistamatta sitä.

               (3)

               Ensimmäisessä yksittäisessä tarjouskilpailussa saadut tarjoukset huomioon ottaen olisi jätettävä vahvistamatta enimmäisostohinta.

               (4)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksella (EU) 2018/154 aloitetun tarjouskilpailumenettelyn mukaisessa rasvattoman maitojauheen ostoja koskevassa ensimmäisessä yksittäisessä tarjouskilpailussa, jonka tarjousten jättöaika päättyi 20 päivänä maaliskuuta 2018, enimmäisostohinta on jätettävä vahvistamatta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä maaliskuuta 2018.

            Komission puolesta,

            puheenjohtajan nimissä

         Jerzy PLEWA

            Pääjohtaja

            Maatalouden ja maaseudun kehittämisen pääosasto

      (1)  EUVL L 346, 20.12.2013, s. 12.

      (2)  Komission täytäntöönpanoasetus (EU) 2018/154, annettu 30 päivänä tammikuuta 2018, tarjouskilpailun aloittamisesta rasvattoman maitojauheen ostoja varten 1 päivästä maaliskuuta30 päivään syyskuuta 2018 kestävän julkisen interventiojakson aikana (EUVL L 29, 1.2.2018, s. 6).

      (3)  Komission täytäntöönpanoasetus (EU) 2016/1240, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta (EUVL L 206, 30.7.2016, s. 71).


title: Komission täytäntöönpanoasetus (EU) 2018/497, annettu 21 päivänä maaliskuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Marrone del Mugello” (SMM))

text:
               26.3.2018

               FI

               Euroopan unionin virallinen lehti

               L 82/2

         KOMISSION TÄYTÄNTÖÖNPANOASETUS (EU) 2018/497,
   annettu 21 päivänä maaliskuuta 2018,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Marrone del Mugello” (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 1263/96 (2) nojalla rekisteröidyn suojatun maantieteellisen merkinnän ”Marrone del Mugello” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Marrone del Mugello” (SMM) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä maaliskuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 1263/96, annettu 1 päivänä heinäkuuta 1996, asetuksen (ETY) N:o 2081/92 17 artiklassa säädetyn menettelyn mukaisesta maantieteellisten nimien ja alkuperänimitysten rekisteröinnistä annetun asetuksen (EY) N:o 1107/96 liitteen täydentämisestä (EYVL L 163, 2.7.1996, s. 19).

      (3)  EUVL C 413, 5.12.2017, s. 14.